નરોડાના હરિદર્શન ચાર રસ્તા નજીક અવની ફ્લેટમાં રહેતા અને કોસ્મેટીકનો વેપાર કરતા કૃણાલભાઈ ત્રિવેદી (ઉં.50), તેમના પત્ની કવિતાબેન ત્રિવેદી (ઉં.45) અને તેમની 16 વર્ષની દીકરી સીરી (ઉં.16) તથા વૃધ્ધ માતા જયશ્રીબેન સાથે અવની ફ્લેટમાં ભાડાના મકાનમાં રહેતા અને કોસ્મેટીકનો વેપાર કરતા હતા. છેલ્લા 24 કલાકથી તેમના સંબંધીઆે સતત તેમના ઘરના અલગ અલગ સભ્યોને ફોન કરી રહ્યાં હતા પણ કોઇ ફોન ઉપાડતુ ન હોય સંબંધીઆેને શંકા ગઇ હતી. સંબંધીઆે નરોડા પોલીસને લઇને અવની ફ્લેટ પર દોડી આવ્યાં હતા. ઘર અંદરથી બંધ હોય પોલીસે તોડીને તપાસ કરતા મેઇન રુમમાંથી જયશ્રીબેન ઝેરી દવાની અસરથી બેભાન હાલતમાં મળી આવતા તેમને તાત્કાલીક હોસ્પિટલ ખસેડાયા હતા. જ્યારે એક બેડરુમમાં પત્ની અને દીકરીનો મૃતદેહ ઝેર પીધેલી હાલતમાં નીચે અને કૃણાલભાઇ ફાંસો ખાધેલી હાલતમાં મળી આવ્યા હતા. .